ઇન્દિરા ગાંધીએ ૧૯૭૧માં વિજય મેળવ્યા પછી ક્રૂડતેલના ભાવવધારા અને સતત બે દુષ્કાળના પરિણામે અર્થતંત્ર ડામાડોળ હતું. કેન્દ્રીય મંત્રી લલિત નારાયણ મિશ્રના ભ્રષ્ટાચારના મુદ્દે સંસદમાં ધમાલ હતી. જ્યોર્જ ફર્નાન્ડીસે દેશવ્યાપી રેલવે હડતાળ પાડીને દિલ્હીની સલ્તનતને પડકારી હતી. દેશભરમાં અશાંતિ હતી. પોખરણમાં શાંતિમય ઉપયોગ માટે અણુધડાકો કરવામાં આવ્યો… પછી ગુજરાત અને બિહારમાં નવનિર્માણ આંદોલન અને આખરે ઇમરજન્સી આવી! જનાદેશ પછી જનમત પલટાઈ ગયો તેનું આ ઉદાહરણ છે. ઇતિહાસ છે!